**Ministru kabineta rīkojuma projekta „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2009.gada 22.decembra noteikumu Nr.1644 „Kārtība, kādā pieprasa un izlieto budžeta programmas „Līdzekļi neparedzētiem gadījumiem” līdzekļus” 2.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Latvijas Republikas un Svētā Krēsla līguma 12.panta pirmās daļas c) apakšpunktā Latvijas Republikai ir noteikts pienākums piedalīties Aglonas Svētvietas, ņemot vērā Aglonas Svētvietas starptautisko statusu kā lūgšanu, svētceļojumu un dažādu pastorālu pasākumu vietu un ievērojot spēkā esošos likumus, uzturēšanas izmaksu segšanā saistībā ar valsts nozīmes pasākumiem.Līdz ar to valsts pienākumos ietilpst nodrošināt iespēju robežās Aglonas Svētvietā esošo objektu uzturēšanās izmaksu segšanu saistībā ar valsts nozīmes pasākumiem.2014.gadā no līdzekļiem neparedzētajiem gadījumiem tika piešķirts finansējums Romas katoļu baznīcas Rēzeknes-Aglonas diecēzei 43 934 *euro* apmērā, lai nodrošinātu jumta skārda un citu renovācijai nepieciešamo materiālu iepirkšanu svētceļnieku mājas - Aglonas katoļu ģimnāzijas (turpmāk – ģimnāzija) ēkas jumta vienkāršotai renovācijai, jo Valsts ugunsdzēsības un glābšanas dienests (turpmāk – VUGD), veicot pārbaudes pirms svētkiem, konstatēja, ka ģimnāzijas ēkas jumta konstrukcija un augšējo stāvu pārsegumu konstrukcijām ir neapmierinošs stāvoklis. Jumta bojājumu rezultātā lietus nodara nopietnus bojājumus ģimnāzijas ēkas sienām un koka pārsegumiem. Līdz ar to VUGD turpmāk aizliedza izmitināt svētceļniekus ģimnāzijas ēkā, jo tas rada draudus svētceļnieku drošībai.Pateicoties valsts piešķirtajam finansējumam, tika renovēts ģimnāzijas ēkas jumts, tomēr pēc Aglonas novada būvvaldes apsekojuma ir atzīts, ka minētās ēkas logu un durvju ailu aizpildījums ir slikts un atsevišķi logi ir bīstami lietošanai un tiek rekomendēta to nomaiņa.Atbilstoši SIA „Glaskek LV” cenu piedāvājumam logu un ārdurvju nomaiņas kopējās izmaksas sastāda 198 230,04 *euro* ar PVN.Lai novērstu iespējamos draudus svētceļniekiem un izvairītos no situācijas kāda tā bija 2014.gadā, kad VUGD aizliedza izmitināt svētceļniekus ģimnāzijas ēkā, jo tas radīja draudus svētceļnieku drošībai, kā rezultātā bija problēma ar svētceļnieku izmitināšanu svētku laikā, nepieciešams veikt preventīvu bīstamo logu nomaiņu.Likuma „Par starptautiskas nozīmes svētvietu Aglonā” 6.panta ceturtais punkts noteic, ka Aglonas svētvietas finanšu līdzekļus veido valsts budžeta līdzekļi ar valsts nozīmes pasākumiem saistīto izdevumu segšanai. Savukārt Latvijas Republikas un Svētā Krēsla 12.panta pirmās daļas c) apakšpunkts noteic, ka, ņemot vērā Aglonas svētvietas starptautisko statusu kā lūgšanu, svētceļojumu un dažādu pastorālu pasākumu vietu un ievērojot spēkā esošos likumus, Latvijas Republika uzņemas pienākumus piedalīties Aglonas svētvietas uzturēšanas izmaksu segšanā saistībā ar valsts nozīmes pasākumiem.Ņemot vērā minēto, lai izpildītu Latvijas Republikas uzņemtās saistības, kuras paredz Latvijas Republikas un Svētā Krēsla līgums, kā arī, lai novērstu ģimnāzijas ēkas turpmākus bojājumus un varētu izmitināt svētceļniekus svētku laikā, kā arī nodrošinātu drošu un normatīvajiem aktiem atbilstošu skolēnu un pedagogu atrašanos ģimnāzijas ēkā, no valsts budžeta programmas „Līdzekļi neparedzētiem gadījumiem” ir nepieciešams piešķirt finansējumu 198 231 *euro* apmērā. |
| 3. | Projekta izstrādē iesaistītās institūcijas | Finanšu ministrija. |
| 4. | Cita informācija | Nav. |
|  |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Latvijā dzīvojošie katoļu konfesijai piederīgie. Saskaņā ar reliģiskās organizācijas „Rīgas Metropolijas Romas katoļu kūrija” publiski sniegto informāciju Latvijā ir aptuveni 500 000 katoļu konfesijas piekritēju.Saskaņā ar presē norādīto informāciju, 2014.gadā svētkus apmeklēja ap 100 000 cilvēku. Nav veikti pētījumi un statistikas apkopojumi par precīzu svētku apmeklētāju skaitu un konfesionālo piederību.Ģimnāzijas izglītojamie, pedagogi un citas personas, kuras apmeklē ģimnāziju. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |
|  |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2015.gads** | Turpmākie trīs gadi (*euro*) |
| **2016** | **2017** | **2018** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar 2014. gadu | izmaiņas, salīdzinot ar 2014. gadu | izmaiņas, salīdzinot ar 2014. gadu |
| 1 | 2 | 3 | 4 | 5 | 6 |
| 1. Budžeta ieņēmumi: |  | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: |  | 198 231 |  |  |  |
| 2.1. valsts pamatbudžets |  | 198 231 |  |  |  |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | -198 231 |  |  |  |
| 3.1. valsts pamatbudžets | 0 | -198 231 |  |  |  |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  | 0 | 0 | 0 |
|  | 0 | 0 | 0 |
| 198 231 | 0 | 0 | 0 |
| 5. Precizēta finansiālā ietekme: | X | 0 |  |  |  |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Lai nodrošinātu drošu svētceļnieku izmitināšanu Vissvētākās Jaunavas Marijas Debesīs uzņemšanas svētkos, ir nepieciešama logu un ārdurvju nomaiņa ģimnāzijas ēkai A.Broka ielā 8. Romas katoļu baznīcas Rēzeknes-Aglonas diecēzei minēto izdevumu segšanai nepieciešami papildus finanšu līdzekļi **198 231 *euro*** apmērā, saskaņā ar SIA „Glaskek LV” iesniegto tāmi.Ģimnāzijas ēkas A.Broka ielā 8 logu un ārdurvju nomaiņas tāme un Aglonas novada būvvaldes slēdziens par logu un durvju aizpildījumu un Romas katoļu baznīcas Rēzeknes - Aglonas diecēzes iesniegums pielikumā. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Izdevumus sedz no valsts budžeta programmas 02.00.00 „Līdzekļi neparedzētiem gadījumiem”. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Finanšu ministrija. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

*Anotācijas IV, V un VI sadaļa – projekts šīs jomas neskar.*

Iesniedzējs:

tieslietu ministrs Dzintars Rasnačs

26.10.2015. 15:10

959

M.Rēķis

67036805, Maris.Rekis@tm.gov.lv